পুরো বইটা যেহেতু পড়া নেই, তাই এর (সমকামিতার) ঐতিহাসিক প্রেক্ষাপট সম্পর্কে কতটুকু আলোচনা করেছেন, তা জানা নেই। বিষয়টি আদিকাল থেকেই কিছুটা প্রচলিত থাকাটা নেহাৎ অস্বাভাবিক নয়। একটা উদাহরণ দেই। ভারতীয় পুরাণের একটি চরিত্রের জন্মই হয় দুই নারীর সঙ্গমে, শিবের আশীর্বাদে, এবং তাঁর নামেই ব্যাপারটি স্বপ্রকাশ। তিনি পৃথিবীতে গঙ্গা আনয়নের মতো মহদাশয় কাজ করেছিলেন বলে কিম্বদন্তী। তিনি ভগীরথ। ভগে ভগে তাঁর জন্ম হয়েছিলো বলেই এই নাম। কাজেই, ব্যাপারটি একেবারে অগ্রাহ্য ছিলো না তৎকালেও। মনে হয় না, তাঁর মায়েদের কেউ ‘সমকামী’ হিসেবে ক্রুদ্ধ আক্রমণ করেছিলো।